Lav et referat af nedenstående tekst:

Tekst:
En 20-årig mand fra Aalborg skal nu tre år i fængsel. I retten i Hjørring erkendte den 20-årige Matias Yssing i dag, at han har begået en række bedragerier med biler for at tjene penge til sit narkotikamisbrug. Den 20-årige var tiltalt for forsøg på røveri, bedragerier, grov vold, narkokørsel med mere. I alt 43 ulovlige forhold havde anklageren mod ham. - Han har erkendt mange af bedragerierne. De er foregået ved, at han har købt biler via GulogGratis. Og så har han lavet pengeoverførsler på netbank til sælgeren via sin telefon. Men efterfølgende, når han har vist sælgeren overførslen, og han har fået udleveret bilen og registreringsattesten, så har han annulleret overførslen eller også var der ikke dækning på kontoen, fortæller anklager fra Nordjyllands Politi, Christina Barnow. I de tre års fængsel er inkluderet en betinget straf fra tidligere på et år og tre måneder. Manden har tidligere afsonet seks måneders fængsel for lignende forbrydelser. Dengang var der 120 kriminelle forhold for bedrageriet og afpresning. Anklageren er tilfreds med dommen og straffen på tre års ubetinget fængsel. - Jeg mente at han ikke skulle have under tre års fængsel, så det kan jeg kun være tilfreds med, siger Christina Barnow. Røveriforsøget og grov vold blev begået mod den 20-åriges kammerat, som han ville indkræve penge hos, selv om han ikke havde krav på dem.

Referat:
For at finansiere sit narkomisbrug har den 20-årige blandt andet bedraget private i bilhandler. Han er også dømt for grov vold og forsøg på røveri.